text: ঝুটের গুদামে আগুনে ব্যাপক ক্ষয়ক্ষতি
  ৩০ আগস্ট ২০২১, ০০:১৪আপডেট : ৩০ আগস্ট ২০২১, ০০:১৪
  নারায়ণগঞ্জের ফতুল্লার বিলাসনগর এলাকায় কয়েকটি ঝুটের গুদামে আগুনে ব্যাপক ক্ষয়ক্ষতি হয়েছে। রবিবার (২৯ আগস্ট) রাত সাড়ে ৯টায় খবর পেয়ে মণ্ডলপাড়া ও হাজীগঞ্জ ফায়ার সার্ভিসের চারটি ইউনিট গিয়ে আধা ঘণ্টা চেষ্টা চালিয়ে আগুন নিয়ন্ত্রণে আনে।
  মণ্ডলপাড়া ফায়ার সার্ভিসের উপপরিচালক আবদুল্লাহ আল আরেফিন জানান, জেলা পরিষদের বিপরীত পাশে বিলাসনগর এলাকায় গড়ে ওঠা কয়েকটি গার্মেন্টসের ঝুটের গুদামে আগুনের সূত্রপাত্র হয়। মুহূর্তের মধ্যে এ আগুন চারদিকে ছড়িয়ে পড়ে। খবর পেয়ে ফায়ার সার্ভিস এসে আগুন নিয়ন্ত্রণে আনে। আগুনের সূত্রপাত বৈদ্যুতিক শর্টসার্কিট নাকি সিগারেট থেকে তা তদন্তের পর বলা যাবে।